Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, aldi baterako kontratazioan lehentasunezko zerrenda baliogabetzen duen 337/2017 epaia eman ostean Hezkuntza Departamentuak hartutako erabakiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Hezkuntzako kontseilariak Osoko Bilkuran ahoz erantzun dezan:

Nafarroako Justizia Auzitegi Nagusiko Administrazioarekiko Auzien Salaren 337/2017 epaiak baliogabetu egin ditu 55/2016 Foru Aginduaren 3. eta 4. artikuluak –foru agindu horren bidez, kudeatze-arauak onetsi ziren Hezkuntza Departamentuaren zerbitzuko irakasleen lanpostuak aldi baterako kontratazioaren bidez betetzeko izangaien zerrendetarako–. Gauzak horrela, honako hau jakin nahi dut:

– Hezkuntza Departamentuak zer erabaki hartu ditu, aldi baterako kontratazioan “lehentasunezko zerrenda”ren etetea baliogabetzen duen 337/2017 epaia ikusita? Zer ondorio ditu, eta nolako eragina izanen du etorkizunean egiten diren lan-eskaintza publikoetatik helduko diren aldi baterako kontratazio-zerrendetan?

Corellan, 2018ko urtarrilaren 9an

Foru parlamentaria: Alberto Catalán Higueras